**IMMUNERŐSÍTÉS GYERMEKEKNEK ÉS FELNŐTTEKNEK**

**RENDSZERESEN VISSZATÉRŐ FELSŐ LÉGÚTI PROBLÉMÁK MEGELŐZÉSE ÉS HATÉKONY KEZELÉSE**

1. **Hogyan hat az Önök problémájára a Sensolite?**

Nagyon sok olyan kisgyermek van, akinél az ősz beköszöntével, az iskolai tanítás és az óvoda kezdetével elindulnak a felső légúti problémák, a homloküregek és arcüregek gyulladása, nátha, orrdugulás, középfül-gyulladás, majd a leszivárgó váladéknak köszönhetően rövidesen a torok, a hörgők is érintve lesznek. Jön a hurutos, esetenként száraz köhögés, rossz esetben a tüdőgyulladás, melynek igen súlyos szövődményei lehetnek. Az orvos gondolkodásmódjától függően korábban, vagy később a folyamat valamelyik lépcsőfokánál elkezdődik az antibiotikum szedése, melynek mennyiségét és adásának sűrűségét minden szülő és minden orvos minimalizálni szeretné. És ez a szinte folyamatos betegeskedés simán elhúzódhat a tavaszi hónapok közepéig. A gyerek ilyenkor sok kellemetlenséget, fájdalmat és szenvedést él át, de a munkájából kényszerűen kimaradó, táppénzen lévő szülő szorongásai és izgalmai sem elhanyagolhatók.

Nos, a rendszeres polarizáltfény-terápia ezeken a gondokon tud segíteni. A Sensolite fényágy rendszeres használatát elsősorban a fent említett állapotok megelőzésére ajánljuk, de a már létrejött betegség gyógyulásának gyorsítására, illetve a szövődmények kialakulásának kivédésére is kitűnően bevált. Ezeket a gyógyító hatásokat már klinikai vizsgálat is bizonyította (*Orvosi Hetilap 2011. 152. évfolyam, 37. szám*). Az ilyen problémákkal küzdő gyermekek 80%-a nagyon jól reagált a preventív kezelésre, ezt a recidívák számának és az igénybevett, szükségessé vált antibiotikumok mennyiségének szignifikáns csökkenése mutatta.

Ha gyermeke különösen érzékeny a fertőzésekre, könnyen megkapja a náthával, torokfájással, köhögéssel járó fertőzéseket, akkor érdemes megelőzésképpen a számára kialakított kúrát igénybe venni! Ezt a terápiát 6 hetes kortól egészen 4 éves korig ajánljuk, amikor a kezelést valamelyik szülőjükkel vagy testvérükkel együtt is igénybe vehetik, együtt is befekhetnek a terápiás ágyba, sőt nyugodtan vihetnek magukkal játékot, könyvet a kezelés idejére - bár tapasztalataink szerint a gyerekek kivétel nélkül nagyon szeretnek a Sensolite-ban tartózkodni, és sok esetben inkább az a kérdés merül fel: hogyan vegyék rá gyermeküket, hogy kijöjjön a fényágyból?

Tapasztalataink szerint a rendszeres Sensolite kezeléssel meg lehet előzni a felső légúti fertőzéseket. Ha a betegség mégis bekövetkezik, arra vigyázni kell, hogy lázas állapotban ne vegyék igénybe a szolgáltatást. Az akut időszakot követően azonban mindenképpen érdemes folytatni a terápiát, mert a szövődmények előfordulási valószínűsége jelentősen csökkenthető, és a gyermekek sokkal gyorsabban válnak egészségessé! Ajánlatos a megelőzést szolgáló kúrát szeptemberben elkezdeni, a tél folyamán fenntartó csomaggal folytatni és egészen a kritikus időszak végéig, vagyis március közepéig alkalmazni a teljes test polarizáltfény-terápiát.

Ritkábban ugyan, de felnőttek esetében is előfordulnak a rendszeresen visszatérő légúti fertőzések (*részletes leírást lásd fent*). A megelőzés, illetve gyógyítás a gyermekekéhez hasonló módon végezhető el, csak a kezelési időtartam felnőttek esetében hosszabb, (20 perc).

1. **Páciensek tapasztalatai**

„*Ahogy számolom, már 2 éve rendszeresen visszük mindkét lányunkat fényfürdőzni. Az óvodás csoport és az iskolai osztály is sok ’meglepetést’ rejtett évről évre, de most már mi tartjuk az egészségcsúcsot az oviban és a suliban is, hiszen a gyerekek emlékeim szerint összesen háromszor voltak azóta betegek, de egyik eset sem volt vészes, hamar meggyógyultak. Eleinte igyekeztem, hogy hetente három alkalommal eljussunk Sensolite-ozni, illetve ha valamire készülünk (nyaralás, évkezdés) akkor is szeretem, ha hetente legalább kétszer megyünk, egyébként a heti 1 kezeléssel nagyszerűen tartjuk magunkat!*” P. K.

*„Mi augusztusban mentünk el először immunerősítés céljából az ovikezdés előtt. 6 kezelés után számunkra nagyon pozitív változást hozott 2 különböző orvos által alátámasztva. Az 5 éves vizsgálaton derült ki, hogy a gyermekemnek a bal szemén csak 40%-ig fejlődött ki a látása, terápia cilinderes lencse és szemtakarás. 2 hónap után a 40% lecsökkent 20%-ra, majd a következő 2 hónap után 6 fényterápiás kezelés után 60%-os lett az eredmény, aminek nagyon örülünk. Folytatjuk továbbra is a kezeléseket heti 2 alkalommal. Az előttem írókat én is meg tudom erősíteni: sokkal simább, élettel telibb a bőröm és halványodnak a terhesség nyomai is, ezen kívül a kezelés napján 3-4 óra alvás után úgy ébredek, mint aki 12 órát aludt. Én mindenkinek csak ajánlani tudom ebben a rohanó világban!”* O. F.

*„Gyermekem révén jutottam el a Sensolite Gyógycentrumba, ahol javasolt kúra alatt gyermekem, allergiás tünetei (étel) teljes mértékben megszűntek és aktivitása is javult. Saját magam is részt vettem a kezelésben, így szülés után fokozódott a tejtermelésem és javult közérzetem, elmúlt súlyos ekcémás bőrproblémám. Javaslom mindenkinek!”* V. A.

„*Nekünk már az első 10 kezelés után pozitív tapasztalataink voltak, Martin ugyanis asztmás, migrénje és relfuxa van, mindezek mellett mindenféle fertőzést összeszed. Korábban ilyenkor következett az elhúzódó arcüreggyulladás és hörghurut. Mi ugyan nyáron kezdtük a terápiát, de olyan jól reagált a kezelésekre, hogy sokáig egyáltalán nem betegedett meg. Nyáron a gyakori és heves időjárás változások korábban gyötrő fejfájást okoztak nála, de mióta rendszeresen járunk Senolite-ozni, legtöbbször meg sem érzi a frontokat. Az eredmények továbbra is hitet és erőt ad mindkettőnknek. Arról nem is beszélve, hogy most a pattanásos bőr ellen vívott harcban is mi állunk nyerésre, ugyanis kiskamasz fiam bőre a korosztályos problémáknak megfelelően elkezdett pattanásossá válni, de már sokkal szebb a kúraszerű kezelések hatására.*” F. B.

„*Nagyon jó tapasztalataimat szeretném megosztani Önökkel. Két kislányommal (Réka 6 éves Kata 4 éves) jártunk immunerősítés céljából szombathelyi Sensolite-ba. A nagyobbik lányomnál szinte folyamatos volt a köhögés nátha ősztől-tavaszig, illetve gyakran jelentkezett nála szövődményként szemgyulladás is. Szeptemberben kezdtünk járni kezelésre ma már csak havonta egyszer-kétszer megyünk fenntartó kezelésre. A tünetei a kezelés hatására teljesen megszűntek. Még egy érdekes dologról szeretnék beszámolni, decemberben az ovinkban bárányhimlő járvány volt, a lányok is elkapták. Mindkét lányomnál feltűnően enyhén lezajlott, több barátunk gyerekeinél is egy időben játszódott le bárányhimlő és összehasonlíthatatlanok voltak a tüneteik a miénkhez képest (sokkal kevesebb pötty, nem volt láz, kibírhatatlan viszketés). A személyzet is nagyon segítőkész, felkészült, kedves. Bárkinek tudom ajánlani, aki hasonló problémákkal küzd! Nagyon szépen köszönjük!*” S. A.

1. **Az orvos véleménye**

Több ezer kezelésen van túl **Dr. Madarasi Anna** a Szent János Kórház Budai Gyermekkórházának osztályvezető főorvosa (gyermekgyógyász, allergológus, pulmonológus), így nem csoda, ha rengeteg pozitív tapasztalata közül alig tudunk választani! *„Renáta 2 éves kora óta minden évben ősztől tavaszig gyakorlatilag folyamatosan nátha, köhögés, hörghurut miatt szorult orvosi kezelésre. A pulmonológiai szakrendelésen 3 éves korában jelentkezett, ahol kivizsgálása során szervi eltérést, immunhiányt nem találtunk, a kimutatott enyhe parlagfűpollen allergia nem áll oki kapcsolatban a légúti tüneteivel. Tartós gyógyszeres kezelésre állítottuk, kivetettük a közösségből, így betegségei ritkultak, de mivel a testvére továbbra is járt óvodába, minden hónapban kétszer így is beteg volt. 4 éves korában ő is óvodába került. Ekkor kezdtük el a Sensolite egésztest polarizáltfény-terápiát, mely mellett - a közösségbe kerülés ellenére - betegségei lényegesen enyhébb lefolyásúak voltak, rövidebb ideig tartottak, az óvodai hiányzások száma nem volt több a csoporttársaiénál. Nyáron a terápiát nem kapta, majd ősszel az óvodakezdés utáni hónapban ismét szinte folyamatosan beteg volt. Ekkor újra kezdtük a fényterápiát, és fenntartó adagban egészen tavaszig folytattuk. Így Renáta 1-2 nap kivételével végig járt az óvodába, antibiotikus kezelést egyáltalán nem kapott. Gergő, a négy évvel idősebb testvére sokszor elkísérte Renátát, ilyenkor ő is befeküdt a fényágyba. Ők nevezték el az ágyat fénykagylónak. Renáta már iskolás, nagyon jól van.”*

1. **Terápiás javaslat**

*Terápiás javaslat heti bontásban (10 perc)*

|  |  |  |  |  |  |
| --- | --- | --- | --- | --- | --- |
| 1. hét | 1. hét | 1. hét | 1. hét | 1. hét | 1. hét |
| 3 | 3 | 2 | 2 | 2 | 2 |

Kezelések: 14

Kezelés ára: 2 000 Ft

Csomag ára: 28 000 Ft

***Fenntartó csomag***

Azon kis pácienseknek, akik már felvettek legalább egy kúrát, javasoljuk a heti 1 alkalmas fenntartó csomagunk igénybevételét a betegségmentes időszak fenntartása érdekében! A csomagban ajánlott kúra igény szerint ismételhető!

*Terápiás javaslat heti bontásban:*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| 1 | 1 | 1 | 1 | 1 | 1 | 1 | 1 | 1 | 1 |

Kezelések száma: 10

Csomag ára: 24 000 Ft

Kezelés ára: 24 00 Ft

Az általunk ajánlott kezelési gyakoriság már eredményt hoz, de ha Páciensünk úgy érzi, hogy gyakrabban szeretné igénybe venni a Sensolite fényterápiát, lehetősége van rá a Gyógycentrumban történt konzultációt követően. Szeretnénk azonban felhívni a figyelmet, hogy tekintettel a fényterápia szervezetre gyakorolt energizáló hatására, némely esetben felpörgeti a szervezetet, ezért előfordulhat, hogy a túlzott mennyiségű fénykezelés alvási problémákat okozhat. Továbbá ilyen esetekben javasoljuk, hogy a fényterápiát ne az esti, a lefekvés előtti órákban vegye igénybe, hanem inkább reggel vagy délelőtt. Ha este vagy éjszaka kell aktívnak lennie, akkor az igénybevétel előtt érdemes felkeresni a Sensolite Gyógycentrumot.